Príloha č. 5	Návrh zmluvy o dielo 


Zmluva o dielo
uzatvorená podľa § 536 a nasl. zákona č. 513/1991 Zb. Obchodného zákonníka  v znení neskorších predpisov (ďalej len „Obchodný zákonník“) 
(ďalej iba „Zmluva")
[vzhľadom na povahu predmetu Zmluvy môžu byť ustanovenia týkajúce sa platobných podmienok, zodpovednosti, príp. ďalšie ustanovenia pred podpisom Zmluvy dodatočne aktualizované vo vzťahu k špecifikám príslušnej Časti Súťaže]
Zmluvné strany

Objednávateľ:		 
Názov:		TENISOVÝ KLUB SLÁVIA STU BRATISLAVA, občianske združenie
Sídlo:			Májová 21, 850 05 Bratislava
IČO:		31 744 109 
IČ DPH:		SK2021473036
DIČ: 		021473036
Bankové spojenie:		Tatra banka,, a.s. 
IBAN:		[doplní objednávateľ pred podpisom zmluvy]
SWIFT: 		TATRSKBX
V mene ktorej koná:		Ing.Mária Kolimárová, riaditeľka klubu


(ďalej len ako „Objednávateľ“)
a

Zhotoviteľ:	
Názov:				 [doplní úspešný navrhovateľ]
So sídlom:			 [doplní úspešný navrhovateľ]
Štatutárny zástupca:		 [doplní úspešný navrhovateľ]
Osoba oprávnená konať
 vo veciach technických:           [doplní úspešný navrhovateľ]	
 vo veciach zmluvných:		[doplní úspešný navrhovateľ]
 IČO: 		[doplní úspešný navrhovateľ]
 DIČ: 				[doplní úspešný navrhovateľ]
 IČ DPH: 			[doplní úspešný navrhovateľ]
 Bankové spojenie: 		[doplní úspešný navrhovateľ]				
 Číslo účtu IBAN: 		[doplní úspešný navrhovateľ]
 Zapísaný v Obch. reg. Okresného súdu [doplní úspešný navrhovateľ], Oddiel: [doplní úspešný  navrhovateľ], Vložka č.: [doplní navrhovateľ] 

  (ďalej len ako „Zhotoviteľ“ a objednávateľ a zhotoviteľ spolu aj ako „zmluvné strany")

Článok I. 
Preambula
1. Zmluvné strany uzatvárajú túto zmluvu v súlade s výsledkom obchodnej verejnej súťaže vyhlásenej v súlade s ustanovením § 281 a nasl. Obchodného zákonníka za účelom výberu zhotoviteľa predmetu zákazky s názvom „Rekonštrukcia tenisových kurtov a modernizácia vykurovania a VZT " – Časť č. [doplní úspešný navrhovateľ] - [doplní úspešný navrhovateľ] (ďalej len „Zákazka“ a postup zadávania zákazky len ako „Súťaž“).
2. Ponuka Zhotoviteľa predložená do Súťaže bola vyhodnotená ako úspešná, na základe čoho sa zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti zmluvných strán pri dodaní predmetu zákazky Zhotoviteľom Objednávateľovi.
3. Predmet Zákazky má byť z časti (70 %) financovaný formou príspevku z Fondu na podporu športu, program „Výstavba, rekonštrukcia a modernizácia športovej infraštruktúry“ (ďalej len „Poskytovateľ príspevku“) v rámci výzvy č. 2025/002.

Článok II.
Predmet zmluvy

1. Zhotoviteľ  sa zväzuje, že za podmienok  dohodnutých  v tejto Zmluve na svoje náklady  a na svoje nebezpečenstvo pre Objednávateľa zhotoví a dodá dielo: „[doplní navrhovateľ podľa názvu časti]“ (ďalej tiež len „Dielo" alebo „Predmet zákazky“). 
2. Objednávateľ sa zaväzuje, že riadne a včas vyhotovené Dielo prevezme a zaplatí za jeho zhotovenie dohodnutú cenu v súlade s článkom IV. tejto Zmluvy.
3. Rozsah Diela a špecifikácia prác sú uvedené v Prílohe č. 1 Špecifikácia Diela / Projekt stavby na ohlásenie a v Prílohe č. 2 Cenová tabuľka/výkaz výmer tejto Zmluvy, ktoré tvoria neoddeliteľnú súčasť tejto Zmluvy.
4. Zhotoviteľ vyhlasuje, že si je vedomý podmienok, za ktorých bude Dielo realizované a s realizáciou Diela za týchto podmienok výslovne súhlasí. Dielo je Zhotoviteľ povinný vyhotoviť tiež v súlade so záväznými pokynmi Objednávateľa.
5. Zhotoviteľ sa zaväzuje dodať Dielo v súlade s dohodnutými technickými a funkčnými charakteristikami,  platnými  záväznými  predpismi,  technickými  normami, v zmysle platných noriem, smerníc, predpisov pre výstavbu a všeobecne záväzných právnych predpisov platných a účinných na území SR  a v súlade s podmienkami  tejto Zmluvy. Zhotoviteľ sa zaväzuje súčasne s odovzdaním Diela odovzdať Objednávateľovi aj všetky  doklady,  ktoré  sa  na  predmet  Zmluvy  vzťahujú (ako napr. manuály, pravidlá bezpečného používania, certifikát o zhode a pôvode výrobku). Zhotoviteľ je povinný predložiť najneskôr pri odovzdaní Diela Objednávateľovi doklady a dokumenty potrebné k uvedeniu do prevádzky, a to najmä: záručné listy, certifikáty a atesty, správy o odborných skúškach a prehliadkach a pod.
6. Zhotoviteľ sa zaväzuje všetky dodávky súvisiace s realizáciou Predmetu zákazky dodať ako nové dodávky/tovary – nie je prípustné dodať ako tovar staršie, repasované, použité tovary a pod.  Všetky materiály a technológie použité v procese realizácie musia byť platne certifikované, resp. musia byť v súlade so zákonom o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.
7. V prípade, ak sa v zmysle platných právnych predpisov vyžaduje na realizáciu Diela odborná spôsobilosť, Zhotoviteľ sa zaväzuje realizovať Dielo odborne spôsobilými osobami. 

Článok III. 
Lehota a miesto plnenia

1. Zhotoviteľ sa zaväzuje, že Dielo zrealizuje (ukončí) riadne a včas  podľa článku II. Zmluvy v lehote [doplní navrhovateľ podľa príslušnej časti podľa podmienok uvedených vo výzve] (ďalej len „Lehota plnenia“).
2. Miestom realizácie Diela je sídlo Objednávateľa. 
3. Zmluvné strany sa dohodli, že v prípade, ak nastanú nepriaznivé poveternostné podmienky a klimatické podmienky, ktoré by neumožňovali realizáciu prác a dodávok pri dodržaní technologických postupov v zmysle príslušných STN, posunie sa termín dokončenia realizácie diela o dobu, počas ktorej nebolo možné objektívne tieto práce a dodávky realizovať. Zhotoviteľ bezodkladne upozorní objednávateľa, že nastali vyššie uvedené skutočnosti, ktoré neumožňujú realizáciu prác a dodávok pri dodržaní technologických postupov v zmysle príslušných STN, ich existenciu preukáže predložením zápisov v stavebnom denníku a príslušných STN zástupcovi objednávateľa vo veciach technických. Zhotoviteľ zabezpečí miesto realizácie diela pred prerušením prác tak, aby na diele nevznikli škody počas doby prerušenia prác. 
4. V prípade, ak Zhotoviteľ ukončí Dielo pred termínom uvedeným v ods. 1 tohto článku Zmluvy, Objednávateľ sa zaväzuje riadne ukončené Dielo prevziať aj v tomto skoršom termíne.
5. Zhotoviteľ splní svoju povinnosť zrealizovať Dielo jeho riadnym zhotovením a odovzdaním celého  Diela  Objednávateľovi – podpísaním Protokolu o odovzdaní a prevzatí riadne a včas zhotoveného Diela oprávnenými zástupcami oboch zmluvných strán v súlade s Ponukou zhotoviteľa, a to po  zrealizovaní celého Diela (ďalej len „Protokol o odovzdaní a prevzatí diela“). V protokole o odovzdaní a prevzatí diela sa uvedú prípadné vady alebo nedorobky, ktoré má odovzdávané Dielo v čase jeho odovzdania Objednávateľovi. Objednávateľ je však oprávnený odmietnuť prevzatie Diela v prípade, ak má Dielo vady alebo nedorobky, ktoré majú vplyv na funkčnosť diela - a to až do doby ich odstránenia.
6. Zhotoviteľ vyhlasuje, že s potrebnou dokumentáciou vzťahujúcou sa k realizácii Diela sa riadne oboznámil pred uzatvorením Zmluvy, vyhlasuje, že spĺňa podmienky odbornej spôsobilosti na realizáciu Diela a Objednávateľ sa Zhotoviteľovi zaväzuje poskytnúť súčinnosť nevyhnutne potrebnú na zrealizovanie Diela.

Článok IV.
Cena diela 

1.  Zmluvné strany dohodli na rozsah Diela uvedený v článku II. Predmet zmluvy, v súlade so zákonom č. 18/1996 Z. z. o cenách a vyhlášky MF SR č. 87/ 1996 Z. z., ktorou sa vykonáva zákon Národnej rady Slovenskej republiky č. 18/ 1996 Z. z. o cenách, pevnú cenu zahŕňajúcu všetky náklady Zhotoviteľa na zrealizovanie Diela vo výške:
Cena celého Diela spolu bez DPH: 
[doplní navrhovateľ kladné číslo zaokrúhlené na max. dve desatinné miesta] EUR
DPH 23%: 
[doplní navrhovateľ kladné číslo zaokrúhlené na max. dve desatinné miesta] EUR
Cena celého Diela spolu vrátane DPH: 
[doplní navrhovateľ kladné číslo zaokrúhlené na max. dve desatinné miesta] EUR (slovom: [doplní navrhovateľ] eur),
· pričom cenová tabuľka tvorí samostatnú Prílohu č. 2 tejto Zmluvy. 
2. Zhotoviteľ sa zaväzuje predložiť Objednávateľovi podrobný výkaz výmer vypracovaný na základe Prílohy č. 1 a Prílohy č. 2 tejto Zmluvy do 5 pracovných dní odo dňa uzatvorenia tejto Zmluvy. Celková cena Diela uvedená v cenovej tabuľke a v predloženom výkaze výmer musí byť totožná. Výkaz výmer bude tvoriť samostatnú Prílohu č. 2b tejto Zmluvy. [platí pre Časť č. 1 Súťaže, pre Časť č. 2 až 4 – bude toto ustanovenia odstránené a číslovanie ďalších bodov tohto článku aktualizované]
3.   Zmluvné strany sa dohodli, že cena celého Diela podľa bodu 1 tohto článku Zmluvy je konečná a nemenná, zahŕňajúca všetky náklady Zhotoviteľa na realizáciu Diela, vrátane nákladov súvisiacich s dopravou na miesto dodania dohodnuté touto Zmluvou, ciel a daňových poplatkov, ako aj nákladov na odstraňovanie vád v záručnej lehote ako aj všetkých ďalších služieb, činností, výkonov a ostatných nákladov Zhotoviteľa v súvislosti s Dielom za podmienok dohodnutých v tejto Zmluve.
4.  V prípade, ak Zhotoviteľ nie je platiteľom DPH, dohodnutá cena je cenou konečnou a v prípade, ak sa Zhotoviteľ počas plnenia zmluvy stane platiteľom DPH, táto skutočnosť nie je dôvodom na zmenu dohodnutej ceny za Dielo a cena sa nezvyšuje o príslušnú sadzbu DPH.
5.  Súčasťou ceny Diela sú aj náklady na vykonanie všetkých východiskových odborných prehliadok, odborných skúšok, a iných požiadaviek na bezpečnú prevádzku Diela stanovených platnou legislatívou.
Článok V.
Platobné podmienky

1. Zmluvné strany sa dohodli, že preddavky sa nebudú poskytovať.
1. Úhrada Zmluvnej ceny za vykonané práce bude Objednávateľom realizovaná bezhotovostným spôsobom na základe Zhotoviteľom vystavenej faktúry. Zhotoviteľ je oprávnený vystaviť faktúru na základe podpísaného Protokolu o odovzdaní a prevzatí diela zástupcami oboch Zmluvných strán a skutočne zrealizovaného rozsahu tejto Zmluvy. Podpísaný protokol je neoddeliteľnou súčasťou faktúry.
1. Súpis vykonaných prác a dodávok, ktorý tvorí prílohu faktúry, podlieha odsúhlaseniu Objednávateľom. Objednávateľ povinný vyjadriť sa k súpisu vykonaných prác a dodávok do 5 (piatich) pracovných dní po jeho predložení. V prípade, ak sa Objednávateľ k súpisu v lehote podľa predchádzajúcej vety nevyjadrí, platí, že so súpisom súhlasí. 
1. Práce Zhotoviteľa, ktoré budú vykonané bez predchádzajúceho písomného súhlasu Objednávateľa, resp. stavebného dozoru alebo odchýlne od podkladov podľa tejto Zmluvy Zhotoviteľ nie je oprávnený fakturovať.
1. Faktúra musí obsahovať náležitosti daňového dokladu v zmysle ustanovenia § 74 zákona č. 222/2004 Z. z. o dani z pridanej hodnoty v znení neskorších predpisov a tieto údaje:
· názov, adresu sídla, IČO, IČ DPH oboch zmluvných strán,
· označenie diela,
· pečiatka a podpis oprávnenej osoby, adresa a sídlo,
· číslo zmluvy, poradové číslo faktúry,
· dátum vyhotovenia, deň odoslania a deň splatnosti faktúry,
· označenie peňažného ústavu a číslo účtu v tvare IBAN, na ktorý sa má platiť,
· fakturovanú sumu bez DPH, sadzbu DPH a celkom sumu s DPH,

1. V prípade, že faktúra nebude obsahovať náležitosti uvedené v tejto zmluve, bude neúplná alebo k nej nebudú priložené požadované doklady, je Objednávateľ oprávnený vrátiť ju Zhotoviteľovi do 3 (troch) pracovných dní na doplnenie a Zhotoviteľ je povinný ju doplniť. V takom prípade nová lehota začne plynúť doručením opravenej faktúry Objednávateľovi.
1. Lehota splatnosti faktúry je 30 dní odo dňa jej doručenia Objednávateľovi.
1. Uhradenie akejkoľvek časti ceny diela a/alebo schválenie súpisov prác sa nepovažuje za potvrdenie zhotovenia Diela bez vád.  
1. Zmluvné strany sa dohodli na tom, že zhotoviteľ nie je oprávnený bez predchádzajúceho písomného súhlasu Objednávateľa postúpiť akékoľvek svoje pohľadávky z tejto Zmluvy alebo pohľadávky s touto Zmluvou súvisiace (napr. zmluvná pokuta, náhrada škody, vydanie bezdôvodného obohatenia) tretej strane, pričom zmluvné strany sa zároveň dohodli na tom, že uvedené obmedzenie pretrváva aj v prípade zániku tejto Zmluvy.
1. Objednávateľ má právo na započítanie akýchkoľvek svojich nárokov voči nárokom Zhotoviteľa, ktoré Zhotoviteľovi vzniknú voči Objednávateľovi podľa tejto Zmluvy alebo na jej základe.
1. V prípade reklamácie vád Diela až do vyriešenia reklamácie pre zmluvné strany záväzným spôsobom Objednávateľ nie je v omeškaní s úhradou ceny za Dielo alebo akejkoľvek jej časti.

Článok VI.
Podmienky vykonania Diela

1. Povinnosti zhotoviteľa:
1.1 Zhotoviteľ  sa  zaväzuje  vyhotoviť  Dielo  riadne, s náležitou  odbornou  starostlivosťou, v rámci dohodnutého rozsahu a dohodnutých termínov, v súlade  s platnými normami, smernicami, predpismi pre výstavbu a ostatnými všeobecne záväznými právnymi predpismi platnými na území SR.
1.2 Zhotoviteľ je povinný plniť iba pokyny vydané Objednávateľom alebo osobou Objednávateľa, ktorú Objednávateľ písomne oznámil Zhotoviteľovi.
1.3 Zhotoviteľ  je  povinný  na pracovisku  dodržiavať  predpisy  BOZP a PO v zmysle zákonov a vyhlášok platných na území SR, a to tak na úseku „Bezpečnosti a ochrany zdravia pri práci" ako aj na úseku „Požiarnej ochrany". V rámci plnenia uvedených povinností zhotoviteľ zodpovedá u svojich zamestnancov, vrátane pracovníkov subdodávateľských prác a činností pre zhotoviteľa, v celom rozsahu za plnenie povinností na úseku BOZP, ktoré vyplývajú zo zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých  zákonov  v platnom  znení a zo súvisiacich predpisov z danej oblasti (oboznamovanie - školenie, zdravotná starostlivosť, určenie rizík, odborná spôsobilosť, vybavenosť OOPP, kontrola dodržiavania zásad BP, pracovné úrazy , poskytovanie prvej pomoci, výstražné označenia, zábrany, zákazy fajčenia, požívania alkoholických nápojov a iné). A v zmysle zákona č. 136/1995 Z.z. odborná spôsobilosť.
1.4 Zhotoviteľ zabezpečí plnenie NV  SR č. 396/2006 Z. z. o minimálnych bezpečnostných a zdravotných požiadavkách na stavenisko a Vyhlášky MPSVaR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími , elektrickými a plynovými a ktorou sa ustanovujú technické zariadenia, ktoré sa považujú  za vyhradené technické zariadenia . Zhotoviteľ pri svojej činnosti, bude v celom rozsahu dodržiavať a plniť ustanovenia zákona č. 314/2001 Z. z. o ochrane pred požiarmi v znení neskorších zmien a doplnení a ustanovenia vyhlášky MV SR č. 121/12002 Z. z. o požiarnej prevencii v znení neskorších zmien a doplnení vrátane ustanovení  súvisiacich predpisov pre danú oblasť a zabezpečí školenie svojich pracovníkov a pracovníkov svojich subdodávateľov v rámci dotknutých predpisov.
1.5 Zhotoviteľ je  povinný  počas  realizácie  Diela zabezpečiť nakladanie so všetkými odpadmi, vrátane nebezpečných odpadov v súlade so zákonom č. 79/2015 Z. z. o odpadoch a o zmene a doplnení niektorých zákonov v  znení  neskorších  predpisov,  ako  aj  v zmysle  príslušných  vykonávacích predpisov, najmä ich riadne triedenie a likvidáciu prostredníctvom oprávnenej osoby. Zhotoviteľ je povinný doložiť pri odovzdávacom a preberacom konaní predpísaný doklad o jeho likvidácii na predpísanej skládke, ktorá zodpovedá príslušným predpisom.
1.6 Zhotoviteľ sa zaväzuje, že pri zhotovení Diela dodrží technickú špecifikáciu dodávaných materiálov a zariadení podľa podkladov Súťaže.
1.7 Zhotoviteľ je Objednávateľovi na základe jeho žiadosti povinný preukázať požadovanú kvalitu použitých materiálov na realizáciu Diela, vrátane tých, ktorých použitie na realizáciu Diela sa plánuje. Zhotoviteľ musí poskytnúť Objednávateľovi alebo tretím osobám súčinnosť v súvislosti s overením kvality dodávaného stavebného materiálu priamo u príslušného výrobcu, a to kedykoľvek v priebehu  realizácie Diela.  Toto overenie môže byť vykonané autorizovanou osobou, ktorú na daný účel a na svoje náklady vyberie výlučne Objednávateľ. Ak bude výsledkom overenia nevyhovujúca kvalita dodávaných materiálov a zariadení, nie je Zhotoviteľ oprávnený ich do Diela zabudovať ale je povinný dodať nové zariadenia a materiály, ktoré budú súladné so špecifikáciou v zmysle tejto Zmluvy.
1.8 Zhotoviteľ zodpovedá za škody, ktoré spôsobí Objednávateľovi porušením povinností pri realizovaní Diela. Zhotoviteľ zodpovedá aj za škodu, ktorú pri vykonávaní Diela pre Objednávateľa podľa ustanovení Zmluvy spôsobí svojim konaním tretím osobám. 
1.9 Najneskôr ku dňu podpisu Protokolu o odovzdaní a prevzatí diela je Zhotoviteľ povinný Objednávateľovi odovzdať všetky doklady a dokumenty, najmä návody na použitie v slovenskom alebo českom  jazyku, certifikáty potrebné  na uvedenie strojov a zariadení dodaných v rámci realizácie  diela do prevádzky, vyhlásenie o zhode CE určeného výrobku v súlade so Zákonom č. 56/2018 Z.z. o posudzovaní zhody výrobku a sprístupňovaní určeného výrobku na trh, technické listy s deklarovanými technickými parametrami a akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy alebo všeobecne záväzných právnych predpisov. 
1.10 Zhotoviteľ sa zaväzuje dodržiavať právne predpisy na úseku ochrany pred nelegálnym zamestnávaním a nelegálnou prácou - najmä zákon č. 82/2005 Z. z. o nelegálnej práci a nelegálnom zamestnávaní  a o zmene a doplnení niektorých zákonov a zákon č. 5/2004 Z. z. o službách zamestnanosti a o zmene a doplnení niektorých zákonov.
2. Práva  a         povinnosti objednávateľa:
2.1 Objednávateľ je oprávnený priebežne kontrolovať realizáciu Diela. Ak pri kontrole zistí, že Zhotoviteľ vykonáva Dielo v rozpore so svojimi povinnosťami podľa zmluvy, nevykonáva  Dielo  podľa  platných   noriem   alebo   smerníc,  prípadne   realizuje   dielo v rozpore s predpismi BOZP alebo PO a inými všeobecne záväznými právnym predpismi platnými na území SR alebo v rozpore s pokynmi Objednávateľa, má právo žiadať, aby Zhotoviteľ odstránil tieto nezrovnalosti vzniknuté pri zhotovovaní Diela a ďalej Dielo zhotovoval riadne v súlade s podmienkami stanovenými v tejto Zmluve. V prípade, že Zhotoviteľ bez zbytočného odkladu, najneskôr do 2 pracovných dní odo dňa, keď mu Objednávateľ oznámil svoju požiadavku, nevyhovie uvedeným požiadavkám Objednávateľa, považuje sa jeho konanie za podstatné porušenie zmluvy (§ 345 Obchodného zákonníka) a Objednávateľ je oprávnený od Zmluvy odstúpiť.
2.2 K predĺženiu Lehoty realizácie celého Diela môže, okrem neposkytnutia súčinnosti Objednávateľom, dôjsť len na základe preukázateľného pôsobenia vyššej moci.
2.3 V prípade pôsobenia vyššej moci, ktorá  má  vplyv  na  predĺženie  Lehoty  realizácie Diela, je Zhotoviteľ povinný oznámiť Objednávateľovi vzniknutú prekážku a jej dôsledky na plnenie  zmluvných povinností.  Musí tak urobiť v primeranej  lehote po tom,  čo sa o vzniku prekážky dozvedel alebo mal dozvedieť, v opačnom prípade zodpovednosť Zhotoviteľa za náhradu škody nezaniká a Objednávateľ si môže voči Zhotoviteľovi náhradu škody nárokovať.

Článok VII. 
Vlastnícke právo

1. Materiál a zariadenia potrebné na zhotovenie Diela zabezpečuje Zhotoviteľ. Kúpna cena týchto vecí, ako aj cena za ich použitie je súčasťou dohodnutej ceny diela v čl. IV ods. 1 Zmluvy. Zhotoviteľ zostáva vlastníkom týchto vecí až do ich pevného zabudovania do nehnuteľnosti (objektu) podľa čl. III ods. 2 Zmluvy.

Článok VIII. 
Záručné podmienky

1.  Zmluvné strany sa dohodli pre prípad vady Diela, že počas záručnej doby má Objednávateľ právo požadovať a Zhotoviteľ má povinnosť bezplatného odstránenia vady.
2.  Zhotoviteľ poskytuje na Dielo (t. j. stavebné aj technologické časti Diela)záruku 60 mesiacov. Záručná doba začína plynúť dňom podpísania Protokolu o odovzdaní a prevzatí diela oprávnenými zástupcami obidvoch zmluvných strán, v súlade s čl. III ods. 5 Zmluvy.
3.  Vykonané Dielo má vady, ak nezodpovedá výsledku, ktorý je požadovaný zmluvou alebo neplní účel, pre  ktorý bolo dielo zhotovené, prípadne svojím rozsahom nezodpovedá rozsahu stanovenému zmluvou. 
4.  Zhotoviteľ  zodpovedá  za vady,  ktoré má Dielo v čase odovzdania Objednávateľovi  ako aj za vady, ktoré sa prejavia v záručnej dobe.
5.  Prípadné   vady   diela,   ktoré   sa   vyskytnú   v záručnej   dobe,  musí   Objednávateľ   uplatniť u Zhotoviteľa písomne (listom na adresu sídla zhotoviteľa), s opisom vady a prípadne aj fotodokumentáciou, najneskôr do 15 dní odo dňa zistenia vád odovzdaného. Zhotoviteľ sa zaväzuje písomne (listom na adresu sídla Objednávateľa alebo e-mailom na e-mailovú adresu osoby oprávnenej konať v mene Objednávateľa vo veciach technických) zareagovať na reklamáciu Objednávateľa bez zbytočného odkladu, najneskôr však do 3 pracovných dní po tom, čo sa o vade Diela dozvedel. 
6. Zhotoviteľ  sa zaväzuje začať s odstraňovaním vád diela bez zbytočného odkladu po uplatnení oprávnenej reklamácie Objednávateľa a odstrániť ich v čo technicky najkratšom možnom čase, najneskôr však do 10 dní od uplatnenia oprávnenej reklamácie Objednávateľa v súlade s ods. 5 tohto článku zmluvy. V prípade, že odstránenie reklamovanej vady nie je v uvedenom termíne z objektívnych dôvodov možné, vykoná sa odstránenie vady v termíne určenom písomnou dohodou (aj e-mailom) zmluvných strán.

7.  V prípade, ak Zhotoviteľ nezareaguje na reklamáciu Objednávateľa v dohodnutej lehote alebo nezačne odstraňovať reklamovanú vadu bez zbytočného odkladu  po  jej  uplatnení , prípadne neodstráni reklamovanú  vadu najneskôr v lehote uvedenej v ods. 6 tohto článku Zmluvy alebo v lehote určenej dohodou zmluvných strán, je objednávateľ oprávnený reklamovanú vadu odstrániť sám, resp. prostredníctvom iného Zhotoviteľa a náklady na opravu a odstránenie vady sa Zhotoviteľ zaväzuje zaplatiť. 

Článok IX.
Sankcie

1.  V prípade omeškania Objednávateľa s úhradou faktúry, je Zhotoviteľ oprávnený fakturovať objednávateľovi úrok z omeškania  vo výške  0,05%  z fakturovanej  sumy  bez  DPH  za každý aj začatý deň omeškania.
2.  Ak  Zhotoviteľ  nedodrží  termín  realizácie  celého  diela  podľa  článku  III. ods.  1 zmluvy  z iného dôvodu než pôsobenie vyššej moci alebo z dôvodu neposkytnutia súčinnosti Objednávateľa, je povinný uhradiť Objednávateľovi  zmluvnú pokutu vo výške 0,05 % z ceny diela bez DPH za každý aj začatý deň omeškania. Zaplatenie  zmluvnej pokuty  nezbavuje  Zhotoviteľa povinnosti dokončiť Dielo.
3.  Ak Zhotoviteľ nezareaguje na reklamáciu Objednávateľa  alebo neodstráni  reklamovanú  vadu v lehotách podľa čl. VIII ods. 5 a 6 tejto Zmluvy, je povinný uhradiť Objednávateľovi  zmluvnú pokutu vo výške 50,-€ za každý aj začatý deň omeškania s odstraňovaním vád Diela.
4.  Ak Zhotoviteľ bez zákonného alebo zmluvne dohodnutého dôvodu zanechá zhotovovanie diela, je povinný zaplatiť Objednávateľovi zmluvnú pokutu vo výške 20% z ceny diela bez DPH.
5.  Zaplatením zmluvnej pokuty nie je dotknuté právo Objednávateľa na náhradu škody spôsobenej konaním alebo nekonaním Zhotoviteľa.

Článok X.
Odstúpenie od zmluvy

1. Ak Zhotoviteľ neplní niektorú zo zmluvných povinností, Objednávateľ je oprávnený písomným oznámením (aj e-mailom)  vyzvať Zhotoviteľa, aby svoje povinnosti riadne plnil a zanedbania dal do poriadku v primeranej lehote, prípadne v lehote určenej zmluvou.
2. Objednávateľ je oprávnený od zmluvy odstúpiť, okrem dôvodov podľa § 19 ZVO aj:
2.1 v prípade,  ak  Zhotoviteľ  hoci  aj z nedbanlivosti  poruší  zmluvu  podstatným  spôsobom, pričom za podstatné porušenie zmluvy zo strany Zhotoviteľa sa považuje najmä:
2.1.1 Zhotoviteľ zanechá realizáciu Diela a prejavuje úmysel v Diele nepokračovať (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu);
2.1.2 ak Zhotoviteľ bez zbytočného odkladu, najneskôr do 2 pracovných dní odo dňa, keď mu Objednávateľ, resp. iná osoba Objednávateľa oznámil svoju požiadavku,  nevyhovie  požiadavkám  Objednávateľa na odstránenie nezrovnalostí vzniknutých pri zhotovovaní Diela v zmysle čl. VI bodu 2.1 tejto zmluvy;
2.1.3 ak je Zhotoviteľ v omeškaní s vykonaním diela o viac ako pätnásť (15) kalendárnych dní;
2.1.4 ak u Zhotoviteľa dôjde k úpadku, alebo platobnej  neschopnosti,  Zhotoviteľ vstúpi do likvidácie, alebo bude vydané rozhodnutie o začatí konkurzu alebo reštrukturalizácie voči Zhotoviteľovi , alebo ak voči nemu bude vedené exekučné konanie alebo ak nastane podobná skutočnosť, ktorá by mohla ovplyvniť ďalšie plnenie zmluvy;
2.1.5 ak Zhotoviteľ na  účely  realizácie   Diela  využije   iného subdodávateľa (neuvedeného v Prílohe č. 2 zmluvy) bez súhlasu Objednávateľa;
2.1.6 v prípade, ak Zhotoviteľ porušil zmluvu nepodstatným spôsobom a nesplnil svoju povinnosť	ani   v dodatočnej   primeranej   lehote,  ktorá   mu   bola   poskytnutá a v prípadoch, ak to ustanovuje Obchodný zákonník v znení neskorších predpisov;
2.1.7 ak Zhotoviteľ nebol v čase uzavretia Zmluvy zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“) alebo ak bol vymazaný z registra partnerov verejného sektora v prípade, ak mú takáto povinnosť v zmysle Zákona o RPVS vznikla;
3. Zhotoviteľ je oprávnený od zmluvy odstúpiť len:
3.1 v prípade, ak Objednávateľ hoci aj z nedbanlivosti poruší zmluvu podstatným spôsobom, pričom za podstatné porušenie zmluvy zo strany Objednávateľa sa považuje:
3.1.1. ak  Objednávateľ  neuhradí   faktúru   ani  do  jedného   kalendárneho   mesiaca   po uplynutí lehoty splatnosti,
3.1.2. ak  Objednávateľ  napriek   písomnej   výzve  neposkytne   Zhotoviteľovi   potrebnú súčinnosť nevyhnutnú k realizácii Diela,
3.1.3. ak Objednávateľ bezdôvodne odmietne prevziať dielo;
3.2 v prípade, ak Objednávateľ porušil zmluvu nepodstatným spôsobom a nesplnil svoju povinnosť ani v dodatočnej primeranej  lehote, ktorá mu bola poskytnutá  a v prípadoch, ak to ustanovuje Obchodný zákonník v platnom znení.

4. Ak sa porušenie zmluvnej povinnosti zmluvnou stranou považuje  v zmysle  zmluvy  za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej strane bez zbytočného odkladu, najneskôr však do 30 pracovných dní po tom, ako sa o porušení dozvedela. Pre určenie lehoty je rozhodujúci dátum poštovej pečiatky odoslania oznámenia o odstúpení od zmluvy.
5. Potom, čo oznámenie o odstúpení nadobudne platnosť, Zhotoviteľ bez zbytočného odkladu:
5.1 zastaví všetky ďalšie práce s výnimkou takých, ku ktorým dal technický dozor pokyn na dokončenie z dôvodu ochrany života, majetku, bezpečnosti na diele a pod.;
5.2 odovzdá všetku dokumentáciu  Zhotoviteľa;
5.3 odstráni  zo  staveniska  celé  vybavenie   a materiály,   okrem  tých,  ktoré  sú  potrebné k zaisteniu bezpečnosti a opustí stavenisko.

6. Odstúpením od zmluvy zanikajú všetky práva a povinnosti strán vyplývajúce zo Zmluvy, okrem povinnosti  Zhotoviteľa  pri  zániku  a odstúpení  od  zmluvy,  nárokov  Objednávateľa  uvedených v Zmluve, na  náhradu  spôsobenej  škody, na  zmluvné  pokuty , sankcie,  resp.  zákonné  sankcie a úroky.
7. Po zániku zmluvy odovzdá Zhotoviteľ Objednávateľovi rozostavané Dielo v stave, v akom sa ku dňu odstúpenia nachádza. Zhotoviteľ odovzdá Objednávateľovi spolu s rozostavaným Dielom všetky prevzaté listiny a materiály od Objednávateľa.
8. O odovzdaní a prevzatí rozostavaného Diela pri odstúpení od  zmluvy  spíšu  poverení zástupcovia strán protokol, ktorý obsahuje rozsah odovzdávanej časti Diela, súpis odovzdávaných dokladov a ocenenie vykonaných prác a dodávok, z toho sa uvedie osobitne zaplatená čiastka a čiastka zostávajúca k úhrade, dátumy a podpisy poverených zástupcov.

Článok XI.
Subdodávatelia a pravidlá pre zmenu subdodávateľov

1. Zhotoviteľ predkladá v prílohe č. 3 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi. 
1. Zhotoviteľ je  oprávnený  dielo realizovať len v spolupráci so subdodávateľmi,  ktorí  sú uvedení   v Prílohe   č.  3  Zmluvy   a pokiaľ   na  účely  realizácie   diela  využije   iného subdodávateľa (neuvedeného v Prílohe č. 3 zmluvy) bez súhlasu objednávateľa, má sa za to, že porušil zmluvu podstatným spôsobom a objednávateľ je oprávnený postupovať podľa čl. X. zmluvy. Akúkoľvek zmenu v subdodávateľoch je zhotoviteľ povinný oznámiť objednávateľovi najneskôr 3 pracovných dní predtým, ako daný subdodávateľ plánuje začať s participáciou na realizácii diela (začať s poskytovaním plnenia smerujúceho k realizácii diela) a vyžiadať si objednávateľov výslovný súhlas so zmenou v osobe subdodávateľa v zmysle Prílohy č. 3 Zmluvy a ak objednávateľ odmietne tento súhlas udeliť, nie je dotknutý subdodávateľ oprávnený participovať na realizácii diela. Zmenu Prílohy č. 3 zmluvy nie je potrebné vykonať vo forme dodatku k zmluve.
1. Každý subdodávateľ, ktorý má takú povinnosť, musí byť zapísaný v registri partnerov verejného sektora Zákona o RPVS. Uvedené platí aj pre nových subdodávateľov v prípade, ak má Zhotoviteľ počas plnenia Zmluvy záujem zmeniť alebo doplniť svojich subdodávateľov.

Článok XII.
Záverečné ustanovenia

1. Vzájomné vzťahy zmluvných strán, pokiaľ nie sú upravené v zmluve sa riadia príslušnými ustanoveniami   zákona  č.  513/1991  Zb.   Obchodný   zákonník   v znení   neskorších   predpisov a ostatnými všeobecne záväznými právnymi predpismi platnými na území SR. 
2. Táto Zmluva je vyhotovená v štyroch rovnopisoch, po dvoch pre každú zmluvnú stranu. Zmluvu možno meniť a dopĺňať len formou písomných dodatkov podpísaných oprávnenými zástupcami obidvoch zmluvných strán. Návrhy dodatkov sú oprávnené podávať obidve zmluvné strany.
3. Zmenu obchodného mena, sídla, DIČ, právnej formy, adresy pre poštový styk, čísla účtu, telefónnych čísiel, e-mailovej adresy a mien kontaktných osôb nie je potrebné vykonať dodatkom, postačuje jednostranné písomné oznámenie týchto skutočností doručené druhej zmluvnej strane, ktoré bude podpísané oprávnenými zástupcami konajúcej zmluvnej strany. Zmluvné strany sa zaväzujú, že každú zmenu údajov uvedených v predchádzajúcej vete oznámia druhej zmluvnej strane do 10 dní, odkedy ku zmene došlo.
4. Zhotoviteľ  sa  zaväzuje,  že  technické  informácie,  ktoré  mu  boli  zverené  objednávateľom, nesprístupní tretím osobám alebo tieto informácie nepoužije pre iné účely než pre plnenie podmienok zmluvy. Zmluvné strany sa  zaväzujú  zachovávať  obchodné  tajomstvo  podľa  § 17a nasl. zákona č. 513/1991 Zb. Obchodný zákonník v znení neskorších predpisov a ostatných všeobecne záväzných právnych predpisov platných na území SR.
5. Zmluvné strany sa zaväzujú, že   prípadné spory vyplývajúce zo zmluvy budú riešiť dobromyseľne vzájomným rokovaním . Ak sa nedosiahne dohoda v sporných otázkach,  spor bude predložený k rozhodnutiu príslušnému všeobecnému súdu podľa zákona č. 160/2015 Z. z. Civilný sporový poriadok.
6. Do plynutia lehôt počítaných na dni sa nezaratúva deň rozhodujúcej udalosti. Listiny zasielané  medzi  zmluvnými  stranami  prostredníctvom  poštového  podniku  sa považujú  za  doručené  aj v prípade, že sa zásielka vráti odosielateľovi s reláciou poštového podniku ,,Adresát neznámy" alebo ,,Neprevzaté v odbernej lehote" , alebo ak ju adresát odmietol prevziať, a to dňom, keď sa zásielka vrátila odosielajúcej zmluvnej strane.
7. Zhotoviteľ sa zaväzuje strpieť výkon kontroly/auditu súvisiaceho s realizáciou Diela kedykoľvek počas doby realizácie a udržateľnosti projektu podľa podmienok výzvy č. 2025/002 Poskytovateľom príspevku a ďalšími orgánmi oprávnenými na výkon kontroly podľa všeobecne záväzných právnych predpisov Slovenskej republiky.
8. Táto zmluva nadobúda platnosť a účinnosť dňom jej podpísania oboma Zmluvnými stranami.
9. Zmluvné strany potvrdzujú , že si zmluvu prečítali , s jej obsahom súhlasia, keďže je prejavom ich slobodnej a vážnej  vôle zbavenej akýchkoľvek omylov, na znak čoho ju vlastnoručne podpísali.

Prílohy:

Príloha č. 1:  	Špecifikácia Diela [Príloha č. 1 podkladov v Súťaži poskytnutá objednávateľom]
Príloha č. 2:	Cenová tabuľka [časť ponuky navrhovateľa, ktorá bola predložená v rámci Súťaže ako vyplnená Príloha č. 2 Opis ponúkaného plnenia a Cenová tabuľka + Príloha č. 2b Výkaz výmer pre Časť 1 Súťaže vypracovaný podľa podmienok uvedených v tejto zmluve]
Príloha č. 3:	Zoznam subdodávateľov







V Bratislave dňa ............							

.................................................
za objednávateľa:
Ing. Mária Kolimárová, riaditeľka klubu
V [doplní navrhovateľ] dňa [doplní navrhovateľ]


..............................................
za zhotoviteľa:
[doplní navrhovateľ]

Príloha č. 3			Zoznam subdodávateľov

Zhotoviteľ [doplní úspešný navrhovateľ] týmto uvádza, že
☐	plnenie predmetu Zmluvy nebude poskytovať prostredníctvom subdodávateľov
☐	na plnení predmetu Zmluvy sa budú podieľať nasledovní subdodávatelia:

	P. č.
	Obchodné meno a sídlo subdodávateľa
	IČO
	Meno a priezvisko, adresa pobytu a dátum narodenia osoby oprávnenej konať za subdodávateľa
	Podiel na plnení Zmluvy v %
	Predmet subdodávky

	1.
	
	
	
	
	

	2.
	
	
	
	
	



V[doplní úspešný navrhovateľ] dňa [doplní úspešný navrhovateľ]



Zhotoviteľ:




________________________________
[doplniť meno a priezvisko  
a  podpis oprávnenej osoby navrhovateľa] 



